8. klase

**Modulis: Uzplaukums digitālā vidē**

**Tēma: Tehnoloģiju pasaule**

**Tēmas atsegums**

**Tēmas apguve strukturēta divās nodarbībās:**

1. nodarbība- Gudra tehnoloģiju izmantošana

2. nodarbība- Pozitīvas tiešsaistes reputācijas veidošana

**Tēmas apguves mērķi**

***Zināšanas: veicināt izpratnes veidošanos par to,***

* kādas ir stratēģijas – kognitīvas un praktiskas –, kas veicina emocionālo labsajūtu;
* kā izvairīties no negatīvas domāšanas un kā rīkoties, ja pastāv bažas par garīgo veselību;
* kādas priekšrocības sniedz pie ekrāna pavadītā laika sabalansēšana;
* kas ir reputācija, kas to veido;
* kā uzlabot reputāciju;
* kā aizsargāt un uzlabot savu personīgo un profesionālo reputāciju tiešsaistē, izmantojot dažādas stratēģijas.

***Morālās prasmes: sekmēt šādu morālo ieradumu veidošanos skolēnos:***

* izmantot gudri tehnoloģijas;
* veicināt tehnoloģiju efektīvu integrāciju ikdienas dzīvē;
* noteikt un kontrolēt neveselīgu uzvedību, ieradumus un atkarības un meklēt palīdzību to risināšanā, tostarp tehnoloģiju atkarības jomā;
* pārdomāt, kā informācija, ar kuru dalās tiešsaistē, var pozitīvi vai negatīvi ietekmēt reputāciju.

**Tēmā aplūkotās vērtības un tikumi**

|  |  |  |
| --- | --- | --- |
|  | **No Pamatizglītības standarta** | **Papildus no programmas “e-TAP”** |
| **Vērtības** | Darbs, kultūra, brīvība, cilvēka cieņa | Rūpes, patiesība, atbildība, harmonija, miers, saskaņa |
| **Tikumi** | Gudrība, atbildība, mērenība, savaldība | Pašvadība, zinātkāre, radošums, kritiskā spriestspēja, čaklums |

**Tikumu praktizēšanas iespējas**

* 2 nedēļu laikā atrast 24 stundu periodu, kurā varētu samazināt tehnoloģiju izmantošanu līdz absolūtam minimumam (1. nodarbības 5. aktivitāte).